**VÝVIN MORFOLOGICKEJ STRÁNKY DETSKEJ REČI**

**A JEJ STIMULÁCIA**

**Zopakujte si a premýšľajte:**

Prečo v dieťa nepoužíva vždy správne tvary pri skloňovaní a časovaní? Objasnite to na základe vzťahu myslenia a reči.

Čo je to hypergeneralizácia a prečo ju dieťa využíva pri rečovom prejave? Uveďte príklady na hypergeneralizáciu.

Akým spôsobom možno stimulovať detskú reč tak, aby sa dieťa naučilo používať správne gramatické tvary slov?

**Gramatické tvary slov v detskej reči sú dané:**

1. vývinom myslenia,
2. rečou orientovanou na dieťa – rečovým správaním dospelých/rečovým vzorom (používaním spisovných a nespisovných – nárečových javov).

**Stimulácia reči dieťaťa:**

Dôležitý je predovšetkým rečový vzor dospelých a opakované počutie spisovných tvarov pre vytvorenie trvalých pamäťových stôp (zapamätanie si nepravidelných a nesystémových tvarov, tvarov cudzích slov a pod.). Vhodným prostriedkom je čítanie literárnych textov a piesní, v ktorých sa dané tvary vyskytujú; učenie sa básničiek, riekaniek naspamäť.

1. **Gramatické tvary slov ovplyvnené vývinom myslenia**

**Úloha:**

Priraďte príklady z detskej reči k jednotlivým gramatickým javom.

**Hypergeneralizácie v reči PO slovensky hovoriacich detí spojené s osvojovaním gramatických tvarov**

|  |  |
| --- | --- |
| **Príklady z detskej reči** | **Gramatický jav** |
|  | tvorenie nominatívu plurálu životných substantív mužského rodu vzoru chlap s najproduktívnejšou príponou –ovia |
|  | používanie gramatických tvarov bez alternačných zmien |
|  | používanie gramatického rodu na základe silných rodových prípon |
|  | používanie prípon životných substantív mužského rodu pri neživotných substantívach |
|  | pravidelné stupňovanie adjektív a adverbií, ktoré majú nepravidelné stupňovanie |
|  | časovanie podľa najproduktívnejších časovacích tried – chytať, pracovať |
|  | pravidelné časovanie slovies, ktoré sa časujú nepravidelne |
|  | tvorenie imperatívu s nulovou imperatívnou morfémou |

**Pozri, aký pekný púšť.; Už je otvorený lekáreň?**

**Nakres!; Uhryz ma!; Neštek ma!**

**kuchárovia, oborovia**

**zemiačikovia, bábätkovi, o soľovi**

**jel X jedol, viu X vedia, stojil X stál**

**trpaslíky, o pesovi, o oborovi**

**dobrejší, zlejšie**

**kúpam, česam, sypám, odomykujem, vyskočujem**

1. **Gramatické tvary slov V DEtskej reči ovplyvnené náreČím, resp. nespisovnými tvarmi v reči dospelých**

**Ukážka projektu zameraného na stimuláciu spisovných tvarov pri skloňovaní podstatných mien typu „princezná“.**

***Projektovanie jazykovo-komunikačnej výchovy***

Štruktúra projektu

|  |
| --- |
| téma: Princezná na hrášku |
| KOMPETENCIA: JAZYKOVO-KOMUNIKAČNÁ  |
| Veková kategória: 4 – 6 rokov |
|  | Cieľ jazykovo-komunikačnej výchovy: Obsahový štandard: Spisovná podoba jazyka.Výkonový štandard: Používať spisovnú podobu štátneho jazyka.Operacionalizovaný cieľ: Stimulovať používanie spisovných tvarov podstatných mien typu „princezná“.Cieľ literÁrnej výchovy: Obsahový štandard: Detská autorská próza.Výkonový štandard: Počúvať s porozumením detskú autorskú prózu.Operacionalizovaný cieľ: Rozširovanie poznania – rozlišovanie medzi pravým a falošným („akože“). |
| Učebné pomôcky a didaktická technika:text: H. Ch. Andersen: Malá morská panna – Princezná na hrášku. Mladé letá, 1967; pripravené koruny pre princezné a princov; hrášok, obrázky, predmety; audiokazeta: K. Bendová: Osmijankove rozprávky – Šarkania princezná, Bratislava: A. L. I., 1999. |

***Projektovanie jazykovo-komunikačnej výchovy***

Štruktúra projektu

|  |
| --- |
| téma: Princezná na hrášku |
| KOMPETENCIA: JAZYKOVO-KOMUNIKAČNÁ  |
| Veková kategória: 4 – 6 rokov |
|  | Cieľ jazykovo-komunikačnej výchovy: Obsahový štandard: Spisovná podoba jazyka.Výkonový štandard: Používať spisovnú podobu štátneho jazyka.Operacionalizovaný cieľ: Stimulovať používanie spisovných tvarov podstatných mien typu „princezná“. |
| Učebné pomôcky a didaktická technika:text: H. Ch. Andersen: Malá morská panna – Princezná na hrášku. Mladé letá, 1967; pripravené koruny pre princezné a princov; hrášok, obrázky, predmety; audiokazeta: K. Bendová: Osmijankove rozprávky – Šarkania princezná, Bratislava: A. L. I., 1999. |

|  |
| --- |
| **Metodický postup** |
| **Fázy projektu** | **Opis aktivít a ich zdôvodnenie** | **použité metódy** |
| **EVOKÁCIA** | **1.** a) Aké rozprávky, v ktorých vystupujú princezné a princovia, poznáte?1. Ako vyzerá princezná?

**2. Výtvarná zložka** Dnes sa budeme hrať na princov a princezné. Preto si vyrobíme korunky a dáme si ich na hlavu.**3.** a) Ktoré princezné z obrázkov poznáš?1. Ako zistil princ v rozprávke o Popoluške, ktorá je jeho princezná?
2. Dnes si budeme čítať o princovi, ktorý tiež hľadal princeznú. Tak počúvaj, čo sa stalo.
 | motivačný rozhovorstimulácia jemnej motorikypríprava na interpretáciu textudemonštrácia aplikácia |
| **UVEDOME UVEDOMENIE SI VÝZNAMU** | 4. Čítanie textu.5. Otázky na porozumenie textu:5a) a) S kým sa chcel oženiť princ? b) Prečo sa princ nemohol oženiť?/Čo nemohol vypátrať?  c) Kedy zaklopala princezná na mestskú bránu? d) Ako vyzerala? e) Ako zistila kráľovná, či ide o pravú princeznú? f) Ako spala princezná? g) Ako sa rozprávka skončila? h) Čo to znamená, že niečo je pravé?5b) *Urč, čo je „pravé“ a čo nie (pravé – „akože“)* *– na základe obrázkov a predmetov:* skutočný banán – hračka banán; skutočné slnko – slnko na obrázku; hrášok – guličky.5c)  i) Už ste niekedy zisťovali, či je niečo pravé alebo nie?  j) Vy ste praví princovia a pravé princezné? Poďme to vyskúšať. 5d)  *Vyber si princeznú* Dievčatá stoja pred chlapcami. Jeden chlapec sa pýta postupne ostatných. Ktorú *princeznú* si vyberieš? Princ odpovedá: „Ja si vyberám túto *princeznú*.“5e) *Skúška princezien* Dievčatá si ľahnú na posteľ, do ktorej im princovia dajú hrášky. Princovia zisťujú, či princezné niečo cítia a ako sa im spalo. Vzájomne si kladú otázky: „Akú máš *princeznú*?“, „Ako sa spalo tvojej *princeznej*?“ a odpovedajú si. k) Aké máme v škôlke princezné? l) Čo by sa mohlo stať, keby kráľovná nevyskúšala dievča, ktoré prišlo na zámok?     | počúvanie s porozumením**reprodukcia****interpretácia**lexikálne cvičenie**aplikácia**morfologické cvičenie**aplikácia**morfologické cvičenie**hodnotenie** |
|  |  m) Prečo je dôležité zisťovať, či je niečo pravé alebo nie? |  |
|  **REFLEXIA** | 6. Ako vyzerá pravá princezná? Počúvanie rozprávky Šarkania princezná. O akej princeznej sme teraz počuli? Bola pravá? Prečo? Ako vyzerala a ako sa správala princezná? Porovnaj princezné z oboch rozprávok.7. Ples princov a princezien O kom sme sa dnes rozprávali? Čo sme sa dozvedeli? Chlapci si znovu vyberajú princezné (dievčatá). – Dievčatá sa pýtajú: „Ktorú z *princezien* by si si vybral a prečo?“. Chlapci si vyberú princeznú a spoločne tancujú za sprievodu piesne. | počúvanie s porozumenímaplikácia poznania**morfologické cvičenie****hudobno-pohybová hra** |
| Pozn.: Projekt je zameraný na integráciu jazykovej a literárnej výchovy, ale využíva aj prvky výtvarnej (evokácia) a pohybovej výchovy (reflexia). Projekt je zacielený na opakované počúvanie a tým fixovanie spisovných tvarov typu „princezná“ v pamäti a zároveň na používanie daných tvarov v komunikácii (v otázkach a odpovediach detí). Projekt je možné využiť v predškolskom i mladšom školskom veku, keďže problémy s používaním tvarov typu „princezná“ sa objavujú aj v reči dospelých.  |

**Zhŕňajte a premýšľajte:**

1. Porozmýšľajte, čo všetko by mohlo byť predmetom stimulácie detskej reči
2. z hľadiska jej vývinu,
3. z hľadiska neprávnych (nárečových) rečových vzorov.
4. Naformulujte príslušné ciele, ktoré budú súvisieť so stimuláciou spisovných tvarov pri skloňovaní a časovaní.
5. Vyhľadajte umelecky hodnotné literárne texty, ktoré je možné využiť pri stimulácii „problémových“ gramatických tvarov.